cyanic-selkie/wikianc huggingface dataset:
Շղթա նամակ
Էլեկտրոնային փոստ
Այնպիսի պլատֆորմները, ինչպիսին են Ֆեյսբուքը (Facebook), ՅուԹուբը (YouTube) և Մայսփեյսը (Myspace), կարող են իրենց տանիքի տակ առնել մարդկանց էմոցիաների վրա խաղացող շղթա-նամակներ։ Վերջիններս կարող են նաև զգուշացման ձևով հանդես գալ, օրինակ՝ կալանքի տակից փախուստի դիմած հանցագործների մասին պատմությունները և այլն, որոնք ստացողին հորդորում են շտապ տարածել այդ հաղորդագրությունը։ Մի այդպիսի շղթա-նամակ սկսվում էր “Բարև, Թարան և Ջոնն են ձեզ հետ կապի մեջ, Էմ-Էս-Էն Հոթմեյլի (MSN Hotmail) տերերը...”, որում ասվում էր, թե եթե այդ հաղորդագրությունը բոլորին չուղարկես, քո փոստարկղը կջնջեն։ Մեկ այլ, հաճախ հանդիպող շղթա-նամակի տեսակ է Վայրուս Հոքսը ՝ virus hoax։
Շղթա սարդեր
Շղթա սարդը էլեկտրոնային շղթա նամակի մի տեսակ է, որում ստացողը խրախուսվում է մի ինչ որ կոնկրետ նպատակով ստորագրահավաքի մասնակցել՝ հաղորդագրության մեջ ներառված այլոց անունների ցուցակի ներքո։ Սա կոչվում է շղթա սարդ, քանի որ ամեն անգամ, երբ այն ուղարկվում է մարդկանց ինչ որ խմբի, յուրաքանչյուր հասցեատեր այդ հաղորդագրության անկախ կլոն է ստանում, որն իր բազում այլ կրկնօրինակների հետ միասին, դրանցում ավելացված ստորագրությունների հետ մեկտեղ, վերջում ավելացվելու է մեկ հիմնական օրինակին։ Օրինակ, եթե Ֆրեդը մի այդպիսի շղթա սարդ է ստեղծել և այն սկզբում ուղարկել է Քեյթիին ու Էնդրյուին, որոնք իրենց հերթին ստոարագրել են այն, Քեյթին ու Էնդրյուն արդեն կունենան միմյանցից տարբերվող անվանացուցակներ, որոնցից Էնդրյուի ընկերներին ուղարկվողները տարբեր կլինեն ու երբեք չեն ներառի Քեյթիի ցուցակում եղած նրա ընկերների անունները, և հակառակը։ Շղթա սարդերը պրոպագանդում են կայծակնային արագությամբ աճող տեմպերով, ուստի հասցեատերերի երկար ցանկերով նամակաշղթաները մեծ հավանականությամբ կամ իսկապես շատ մեծ թվով մարդկանց են ուղարկվել, կամ էլ կեղծված տեղեկություններ են պարունակում (տես բրգաձև սխեմա - pyramid scheme)։
Համացանցային համայնքներ
Շղթա-նամակները լայն տարածում են գտել Մայսփեյսում (Myspace)՝ Մայսփեյս Բալեթին (Myspace bulletin) ձևով, Յութուբում (YouTube)՝ տեսա-մեկնաբանությունների ձևով, ինչպես նաև Ֆեյսբուքում (Facebook)՝ հաղորդագրությունների կամ ծրագրային ճյուղերի ձևով։
Շղթա-նամակները հաճախ ուղեկցվում են վախեցնող “հոսքերով” (կեղծիքներով) կամ ուղարկողին ինչ որ “գաղտնի” տեղեկություններ հաղորդելու խոստումով՝ հենց որ նա հաղորդագրությունն ուղարկի այլոց։ Շղթա-նամակներ կան նաև Իքս-Բոքս 360-ում (Xbox 360) Իքս-Բոքս Լիվ-ի վրա (Xbox Live)։
Բջջային հեռախոսներ
Այս տեսակի տեքստային հաղորդագրությունների մասին էլ են տեղեկություններ ստացվել. “Թի Մուբայլը (T-Mobile) ձեր հաշվին 60 դոլար գումար կփոխանցի, եթե դուք այս հաղորդագրությունն ուղարկեք ձեր 10 ընկերներին”։ Սրանք հատկապես նենգ են այն առումով, որ ուղարկողի հաշվին ոչ միայն ոչ մի գումար չի փոխանցվի, այլև ամենայն հավանականությամբ այդ հաղորդագրությունն ուղարկելն էլ ինչ որ գումար կարժենա”։
Կատեգորիա:Նամակներ Կատեգորիա:Սպամ Կատեգորիա:Էլեկտրոնային փոստ
(8678) Բալ
Միջին հեռավորությունը Արեգակից կազմում է 3,172944 ա. մ., առավելագույնը մոտենում է 2,8364 ա. մ. հեռավորության վրա և հեռանում 3,5095 ա. մ. ։ Արեգակի շուրջ մեկ ամբողջական պտույտ է կատարում 2064,39 երկրային օրվա ընթացքում, իր ուղեծրով շարժվելով միջինում 0,174386 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,8° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:UESAC ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սալես դե Լիերկա
Սալես դե Լիերկա (Sales de Llierca)- մունիցիպալիտետ Իսպանիայում՝ Ժիրոնա շրջանում՝ Կատալոնիա ինքնավար համայնքում։ Մունիցիպալիտետը գտնվում է Լա Գարրոչա մարզում։ Տարածքը կազմում է 36.29 կմ2։ Բնակչությունը 2010 թվականի տվյալներով կազմել էր 136 մարդ։ Ադմինիստրատիվ կենտրոնից հեռու է 142 կմ։
Արտաքին հղումներ
Կատեգորիա:Իսպանիայի բնակավայրեր
Դնեստրի կիրճ
Դնեստրի կիրճ (Дністровський каньйон), կիրճ Ուկրաինայում, որը ձևավորվել է Դնեստր գետով և գտնվում է 4 շրջանների՝ Իվանո-Ֆրանկովսկի, Տերնոպոլի, Չեռնովցիի և Խմելնիցկու սահմանին։
Համաուկրաինական համացանցային հետազոտության որոշմամբ 2008 թվականի օգոստոսի 26-ին Դնեստրի կիրճը ճանաչվել է Ուկրաինայի 7 բնական հրաշալիքներից մեկը։
Այն ձևավորվել է տարածքի կոնկրետ երկրաբանական կառուցվածքի, ինչպես նաև ջրային և քամու Էրոզիայի տեկտոնական շարժումների և գործընթացների արդյունքում։
Աշխարհագրություն
Տերնոպոլի մարզում Դնեստրի կիրճն ընդգրկում է Մոնաստիրիսկայի, Բուչաչի, Զալեշչիկիի և Բորշչյովի շրջանները։ Խմելնիցկիի տարածքում են՝ Կամենեց-Պոդոլսկի և Նովոուշիցկի շրջանները։ Իվանո-Ֆրանկիվսկի մարզում ձորը գտնվում է Հալիչիի, Տիսմենիցիայի, Տլումաչի և Հորոդենկայի շրջաններում։ Չեռնովցիում Զաստավնայի և Խոտինի շրջաններն են, իսկ Կելմենցիի և Սոկիրյանիի Դնեստրի կիրճն ավելի քիչ է նկատելի, քան մյուս տարածքներում։
А-268, А-269 և М-14 ավտոճանապարհներն անցնում են Դնեստրի կիրճի մոտով։
Կիրճի հատվածներ
Դնեստր կիրճը Դնեստր գետի 250 կմ (160 մղոն) հատված է Զոլոտա Լիպայի գետաբերանից մինչև Զբրուչի գետաբերան։
Պաշտպանություն
2010 թվականին նախագահի և բնապահպանության և բնական պաշարների նախարարի 2011 թվականի դեկտեմբերի 12-ի հրամանագրով ստեղծվել է Դնեստր կիրճի ազգային բնական պարկը Դնեստր գետի երկայնքով ։
Զբոսաշրջություն
Դնեստրի կիրճն ամեն տարի գրավում է հազարավոր ջրային զբոսաշրջիկների։
Գեղատեսիլ լանդշաֆտները ներառում են 200 մ բարձրությամբ զառիթափ ժայռային կամ անտառային ափեր, եզակի տրավերտինային ժայռեր և երկրաբանորեն հեռացված շերտեր, քարանձավներ, ջրվեժներ, կղզիներ, բնության, պատմության, ճարտարապետության և ազգագրության հուշարձաններ։
Պարաշյուտով թռիչք
Իսակիվ և Օդաիվ գյուղերը, որոնք գտնվում են կիրճում, գրավում են պարաշյուտով թռչողներին ոչ միայն Ուկրաինայից, այլև Բելառուսից, Ռուսաստանից, Լեհաստանից, Գերմանիայից և շատ այլ երկրներից։ Տարին երկու անգամ այստեղ անցկացվում է համաուկրաինական և միջազգային պարաշյուտային սպորտի մրցույթ։
Արտաքին հղումներ
Կատեգորիա:Ուկրաինայի ազգային պարկեր Կատեգորիա:Ուկրաինայի աշխարհագրություն
Սամվել Պետրոսյան (քանդակագործ)
Սամվել Գարեգինի Պետրոսյան, հայ քանդակագործ, Հայաստանի Հանրապետության վաստակավոր նկարիչ (2014)։
Կենսագրություն
1976 թվականին ավարտել է Երևանի գեղարվեստա-թատերական ինստիտուտի քանդակագործական բաժինը, Արա Հարությունյանի արվեստանոցը։ 1980 թվականից Հայաստանի նկարիչների միության անդամ է։ Ստեղծագործում է մոնումենտալ, հաստոցային քանդակագործության բնագավառներում։ Պետրոսյանի գործերին բնորոշ է ազգային և արդիական ձևամտածողության ինքնատիպ համադրումը։ Արժանացել է ՀԼԿԵՄ մրցանակի (1985) ։
2014 թ. մայիսի 23-ին ՀՀ Նախագահի հրամանագրով շնորհվել է [Հայաստանի Հանրապետության վաստակավոր նկարիչ[|ՀՀ վաստակավոր նկարչի]] պատվավոր կոչում ։
Սամվել Պետրոսյանի աշխատանքները ցուցադրվել են Ֆրանսիայում, ԱՄՆ-ում, Հոլանդիայում, Ռուսաստանում, Վրաստանում, Էստոնիայում և Լատվիայում։ Աշխատանքները պահպանվում են Հայաստանի ազգային պատկերասրահում, Մոսկվայի Տրետյակովյան պատկերասրահում, Արևելյան ժողովուրդների արվեստի պետական թանգարանում և  արտասահմանյան այլ երկրների թանգարաններում։
Ստեղծագործություններ
Պետրոսյանը մասնակցել է հանրապետական, համամիութենական, միջազգային ցուցահանդեսների, մրցույթների և արժանացել մրցանակների, դիպլոմների, պատվոգրերի։ Նրա աշխատանքները գտնվում են Հայաստանի ազգային պատկերասրահում և նրա մասնաճյուղերում, ՀՀ մշակույթի նախարարության ֆոնդերում, Հայաստանի նկարիչների միության և Գեղարվեստի ֆոնդերում, արտասահմանում ։
(221) Էոս
(221) Էոս (Eos), աստերոիդ աստերոիդների հիմնական գոտում։ Հայտնաբերվել է 1882 թվականի հունվարի 18-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 3,008662 ա. մ., առավելագույնը մոտենում է 2,693 ա. մ. հեռավորության վրա և հեռանում 3,3243 ա. մ. ։ Արեգակի շուրջ մեկ ամբողջական պտույտ է կատարում 1906,16 երկրային օրվա ընթացքում, իր ուղեծրով շարժվելով միջինում 0,188862 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,88° անկյուն։
Էոս աստերոիդը գլխավորում է Էոսի աստերոիդների ընտանիքը, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է K դասին ։
Արտաքին հղումներ
Կատեգորիա:Աստերոիդների դաս K Կատեգորիա:Էոսի ընտանիքի աստերոիդներ Կատեգորիա:1882 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Waking Up In Vegas
«Waking Up In Vegas», ամերիկացի երգչուհի Քեթի Փերրիի երգը նրա երկրորդ՝ «One of the Boys» ստուդիական ալբոմ ի համար։ Թողարկվել է 2009 թվականի ապրիլի 7-ին որպես ալբոմի չորրորդ և վերջին սինգլ։ Երգի հեղինակներն են Քեթի Փերրին, Դեզմոնդ Չայդը, Անդրեաս Կարլսոնը, իսկ պրոդյուսերը՝ Գրեգ Ուելսը։ Փոփ–ռոք ժանրով գրված երգը պատմում է Լաս Վեգասում երիտասարդ զույգի հետ պատահած դեպքի մասին, երգի անվանումը հղվել է «What Happens in Vegas, Stays in Vegas» երաժշտական արտահայտությունից;
Ստեղծման պատմություն և թողարկում
Տաղանդների որսորդ Քրիս Անոկյութի խոսքերով՝ «Waking Up In Vegas» սինգլը դարձել է «Capitol Records» լեյբլի հետ Փերրիի պայմանագիր ստանալու վճռորոշ գործոններից մեկը։ Նա պատահաբար լսել է երգի դեմոտարբերակը և հորդորել ղեկավարությանը զբաղվել պրոդյուսերությամբ, քանի որ նա մեծ շանսեր ուներ թիվ մեկ հիթ դառնալու, իսկ երգչուհին ուներ իսկական փոփ աստղի պոտենցիալ ։ HitQuarters-ին տված հարցազրույցում երգի հեղինակներից մեկը՝ Անդրեաս Կարլսոն ը պատմել է, որ երգի վրա աշխատելով՝ Նրանք ցանկացել են պատմել Վեգաս ում իրական ուրախության և հաջորդ օրը խումարի պատմությունը, իսկ Քեթին այդ պատմության կատարյալ պատմող էր, քանի որ ուներ հումորի զգացում և ավյուն։ Երգի աշխատանքային անվանումը «Put your money where your mouth is» արտահայտությունն էր, որը հեղինակները ցանկանում էին օգտագործել երգի մեջ, բայց սկզբում այն ոչ մի կերպ չէին կարողանում «տեղավորել» ։
Pop Eater-ին տված հարցազրույցում Քեթին պատմել է, թե ինչից է ոգեշնչվել։
«Waking Up in Vegas» երգը, ի վերջո, ընտրվել է որպես ալբոմի չորրորդ և վերջին սինգլ՝ աշխարհի ռադիոկայան ներ ուղարկվելով 2009 թվականի ապրիլի 7-ին ։ Սինգլի շապիկին պատկերված է Քեթին՝ երկու հսկայական խաղալիքից խորանարդի ֆոնին՝ կարծես արտացոլելով երգի էությունը։
Ծանոթագրություններ
Կատեգորիա:Քեթի Փերրիի երգեր Կատեգորիա:2009 սինգլներ
Ալտինգ
Իսլանդիայի խորհրդարան կամ Իսլանդական ալտինգ (Alþingi, «համընդհանուր ժողով»), Իսլանդիայի իշխանության օրենսդրական ճյուղի պաշտոնական անվանումն է, ընտրվում է 4 տարին մեկ։ Ալտինգի անդամների 1/3 կազմում է վերին, 2/3՝ ստորին պալատը։ Ալտինգ ընտրում է երկրի պրեզիդենտին։
Աշխարհի ամենաշուտ ստեղծված խորհրդարանն է ։
Պատմություն
Ժողովրդական ժողով միջնադարյան Իսլանդիայում առաջին անգամ հրավիրվել է 930-ին։ Այն բանից հետո երբ Իսլանդիան կցվեց Նորվեգիային, իսլանդական ալտինգը շարունակեց գործել մինչև 1799 թվականը։ Դրանից հետո նրան փոխարինեց գերագույն դատարանը։ 1844 թվականին գերագույն դատարանին փոխարինում է նոր ալտինգը, որի շենքը գտնվում է Ռեյկյավիկում (1991 թվականին ստեղծված այս շենքը պահպանվել է մինչ օրս)։
Արտաքին հղումներ
Կատեգորիա:Իսլանդական խորհրդարան Կատեգորիա:930 հիմնադրումներ Կատեգորիա:10-րդ դարի հիմնադրումներ Իսլանդիայում
Հովհաննես Բակլավաջյան
Հովհաննես Գեղամի Բակլավաջյան, հայ ֆիզիոլոգ։ Բժշկական գիտությունների դոկտոր (1966), պրոֆեսոր (1971), ՀՀ ԳԱԱ ակադեմիկոս (1986 թվականին, թղթակից անդամ` 1961 թվականից)։ ՀԽՍՀ ԳԱ Ֆիզիոլոգիայի ինստիտուտի գիտական քարտուղար (1957-1960):
Կենսագրություն
Հովհաննես Բակլավաջյանը ծնվել է Թուրքիայի Բուրսա քաղաքում 1922 թվականին։ 1951 թվականին ավարտել է Երևանի բժշկական ինստիտուտը։ 1957-1960 թվականներին եղել է ՀԽՍՀ ԳԱ Ֆիզիոլոգիայի ինստիտուտի գիտական քարտուղար, 1960-2001 թվականներին՝ Վեգետատիվ նյարդային համակարգի ֆիգիոլոգիայի լաբորատորիայի ամբիոնի վարիչ, 1972-1986 թվականներին՝ Երևանի պետական համալսարանի մարդու և կենդանիների ֆիզիոլոգիայի ամբիոնի վարիչ ։
1986-1991 թվականներին եղել է ԽՍՀՄ ԳԱ «Ընդերային Ֆունկցիաների կարգավորման կենտրոնական մեխանիզմները» գիտխորհրդի հանձնաժողովի նախագահ, Գլխուղեղի հետազոտության միջազգային հետազոտության անդամ։
Եղել է «Էքսպերիմենտալնայա ի կլինիչեսկայա մեդիցինա» հանդեսի խմբագրական կոլեգիայի անդամ, Հայաստանի ֆիզիոլոգների ընկերության «Նեյրոֆիզիոլոգիայի» բաժանմունքի նախագահը։
Գիտական գործունեություն
Ավելի քան 280 գիտական աշխատությունների, այդ թվում՝ 5 մենագրությունների հեղինակ է ։ Աշխատանքները վերաբերում են վեգետատիվ և կենտրոնական նյարդային համակարգի ֆիզիոլոգիային, օրգանիզմի մարմնավեգետատիվ ֆունկցիաների կարգավորման ենթատեսաթմբային մեխանիզմներին։ Մակրո և միկրո էլեկտրաֆիզիոլոգիական եղանակներով հետազոտել է ընդերային և մարմնական կենտրոնաձիգ նյարդային համակարգի պրոյեկցիան ենթատեսաթմբում, ենթատեսաթումբ-կեղևային փոխհարաբերությունների, սիմպաթիկ նյարդային համակարգի հարմարվողասնուցողական, մարմնավեգետատիվ ֆունկցիաների (շնչառական, սիրտ-անոթային և այլն) ենթատեսաթմբային կարգավորման մեխանիզմներին ։
Ծանոթագրություններ
Կատեգորիա:Հայ ֆիզիոլոգներ Կատեգորիա:Հայ պրոֆեսորներ Կատեգորիա:ՀՀ ԳԱԱ ակադեմիկոսներ Կատեգորիա:Բժշկական գիտությունների դոկտորներ
Վիլյամ Պետրոսյան
Վիլյամ Ներսեսի Պետրոսյան (1938, նոյեմբերի 12, Երևան), հայ քանդակագործ, Հայաստանի նկարիչների միության և նկարիչների միջազգային ընկերակցության անդամ։
Կենսագրություն
1969 թվականին ավարտել է Երևանի գեղարվեստի ուսումնարանը, 1969 թվականին՝ Երևանի գեղարվեստա-թատերական ինստիտուտը։
Ստեղծագործում է մոնումենտալ քանդակի բնագավառում ։
Հեղինակ է Հայաստանի Արարատի մարզի Այնթապ, Այգեզարդ և Արագածոտնի մարզի Զարինջա գյուղերում տեղադրված զոհված ազատամարտիկների հուշարձանների։
Ծանոթագրություններ
Կատեգորիա:Հայ քանդակագործներ
Ստատիկորեն անորոշելի համակարգ
Ստատիկորեն անորոշ համակարգ շինարարական մեխանիկայում, երկրաչափորեն անփոփոխելի համակարգ (կրողկոնստրուկցիա), որում բոլոր կապերի հակազդեցության ուժերը (հենարանային ամրակցումների, ձողերի ճիգեր) կամայական բեռնվածքի դեպքում չեն կարող որոշվել միայն հավասարակշռության հավասարումներով։
Ի տարբերություն ստատիկորեն որոշելի համակարգի, ստատիկորեն անորոշ համակարգ հաշվարկման համար անհրաժեշտ են դեֆորմացիաների (տեղափոխությունների) լրացուցիչ հավասարումներ։ Բացի երկրաչափական անփոփոխ և լիությունն ապահովելու համար անհրաժեշտ կապերից։ Ստատիկորեն անորոշ համակարգում կան լրացուցիչ (ավելորդ) կապեր։ Այդ կապերի թվով է որոշվում համակարգի ստատիկական անորոշելիության աստիճանը և դեֆորմացիաների հավասարումների թիվը, որոնք անհրաժեշտ են այդ մեթոդով համակարգի հաշվարկ կատարելու համար։
Կատեգորիա:Շինարարական մեխանիկա
Կրո դը Մոնվեր
Բնակչությունը 2008 թվականի դրությամբ կազմում է 220 մարդ, բնակչության խտությունը` 7.51 մարդ/կմ²։ Բնակավայրը զբաղեցնում է 29.28 կմ² տարածք։
Աշխարհագրություն
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 110 կմ հարավ-արևմուտք, Օրիյակ քաղաքից` 28 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Home (երգ, Depeche Mode)
«Home» (հայ․՝ «Տուն»), բրիտանական Depeche Mode խմբի երգը, նրանց Ultra իններորդ ստուդիական ալբոմի երրորդ սինգլը, խմբի սկավառակագրության 33-րդ սինգլը։ Թողարկվել է 1997 թվականի հունիսի 16-ին։ Զբաղեցրել է 23-րդ հորիզոնականը բրիտանական ազգային սինգլ-չարթում։
Սինգլի մասին
Սա երրորդ սինգլն է, որի գլխավոր երգը կատարել է Մարտին Գոռը (նախորդ երկուսը՝ «A Question of Lust» և «Blasphemous Rumours» / «Somebody» կրկնակի սինգլը, որտեղ Գոռը կատարել է «Somebody» երգը)։
Չնայած նրան, որ սինգլը նախատեսված էր ԱՄՆ-ում թողարկվելու համար, պլանները ստիպված փոխել են այն պատճառով, որ որոշ ռադիոկայաններ «Home»-ի փոխարեն ակտիվորեն «Useless» են հաղորդել, և շատերը «հավատացած էին», որ «Useless»-ը «Ultra» ալբոմի երրորդ սինգլն է, չնայած իրականում դա չորրորդ սինգլն է։ Արդյունքում, Reprise Records լեյբլը հրաժարվել է «Home»-ը թողարկել որպես ինքնուրույն սինգլ՝ դրա փոխարեն թողարկելով կրկնակի «Home» / «Useless» սինգլը ։ Այս թողարկման շապիկի առջևի կողմը զարդարված էր որպես «Home», հետի կողմը՝ որպես «Useless»: Երկու կողմերն էլ պարունակում են համապատասխան թրեք-ցանկեր։
«Home»-ի տեսահոլովակը նկարահանել է ռեժիսոր Սթիվեն Գրինը ։ Տեսահոլովակում օգտագործվել է երգի կրճատ տարբերակը։
Երգը ներառվել է «Playing The Angel» ալբոմի համար կազմակերպված շրջագայության սեթ-ցուցակում, ընդ որում, նրա առաջին կեսը կատարվել է «Air Around the Golf» գործիքավորմամբ։
Արտաքին հղումներ
Կատեգորիա:Դեփեշ Մոդի սինգլներ
Իդեն (գետ)
Էդեմը (Eden) - գետ է Մեծ Բրիտանիայում, Անգլիա երկրամասում։ Գետը գտնվում է Մեծ Բրիտանիայի հյուսիսարևմտյան մասում, Կամբրիա կոմսությունում։ Երկարությունը 145 կմ է, և թափվում է Իռլանդական ծովը։
Հղումներ
Կատեգորիա:Իռլանդական ծովի ավազանի գետեր
Սաժա (գետ)
Սաժա, գետ Ռուսաստանում, հոսում է Պինեժսկի և Խոլմոգորսկի շրջաններում, Արխանգելսկի մարզում։ Գետաբերանը տեղակայված է Սիյա գյուղի հարավ-արևմուտքում։ Գետը թափվում է Շայսկի լիճ։ Գետի երկարությունը՝ 17 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ալյասկայի որոնումներում (հեռուստասերիալ)
«Ալյասկայի որոնումներում» (Looking for Alaska), ամերիկյան դեռահասական դրամատիկական մինի սերիալ, որը հիմնված է Ջոն Գրինի համանուն վեպի վրա ։
Հեռուստասերիալի պրեմիերան կայացել է 2019 թվականի հոկտեմբերի 18-ին ։
Սյուժե
Սերիալի սյուժեն պտտվում է դեռահաս Մայլզ Հոլթերի շուրջ, որը սովորում է գիշերօթիկ դպրոցում և հետաքրքրվում է հայտնի անձանց՝ մահից առաջ ասած խոսքերով։ Այնտեղ նա սիրահարվում է Ալյասկա Յանգին և գտնում հավատարիմ ընկերների խումբ, մինչև որ անսպասելի ողբերգությունը Մայլզին և նրա մտերիմ ընկերներին ստիպում է խորհել կյանքի և մահվան մասին ։
Քննադատություն
Ընդհանուր առմամբ, հեռուստասերիալը կինոքննադատների կողմից ստացել է դրական արձագանքներ։ «Rotten Tomatoes» կայքում ֆիլմը գնահատվում է 90%՝ հիմնվելով 20 գրախոսությունների վրա, 10-ից միջին գնահատականը կազմել է 8,43 ։ «Metacritic» կայքում ֆիլմը 100-ից վաստակել է 74 միավոր՝ ըստ քննադատների 8 գրախոսությունների, որը համապատասխանում է «ընդհանուր առմամբ, դրական արձագանքներ» կարգավիճակին ։
Ռոզենկրանցը և Գիլդենստեռնը մահացած են (ֆիլմ)
Ռոզենկրանցը և Գիլդենստեռնը մահացած են (Rosencrantz & Guildenstern Are Dead), Թոմ Ստոպարդի դեբյուտային ֆիլմը հիմնված իր իսկ նույնանուն պիեսի հիման վրա։ Պիեսի նմանությամբ ֆիլմը պատմում է Վիլյամ Շեքսպիրի Համլետ պիեսի երկու երկրորդական կերպարների մասին՝ Ռոզենկրանցի և Գիլդենսթերնի, ովքեր գտնվում են էլսինոր դղյակի ճանապարհին Դանիայի թագավորի հրամանը կատարելուց։ Մինչև տեղ հասնելը նրանք հանդիպում են դերասանների խմբի, իսկ դղյակում նրանք հայտնաբերում են, որ պետք է բացահայտեն, թե ինչն է հուզում թագաժառանգ Համլետին։ Ֆիլմը Ոսկե Առյուծ է հաղթել 47-րդ Վենեցիայի Միջազգային Կինո Փառատոնի։
Ֆիլմում նկարահանվել են Թիմ Ռոթը Գուիլդենսթերնի դերում և Գարի Օլդմենը Ռոզենկրանցի դերում։
Սյուժե
Ֆիլմը, ինչպես և պիեսը, կենտրոնացած է Ռոզենկրանցի և Գիլդենսթերնի և նրանց գործողությունների վրա։ Ֆիլմը սկսվում է այն բանից, որ նրանք ձիերով ուղևորվում են Էլսինոր՝ մտորելով ճակատագրի, հիշողության և լեզի մասին։ Ռոզենկրանցը գտնում է և պարբերաբար վեր գցում մետաղադրամ, որը միշտ վայր է ընկնում ղուշով վեր՝ ստիպելով Գիլդենսթերնին կասկածել, որ իրականության հետ ինչ-որ մի բան այն չէ։
Կամքի ազատություն և պատճառականություն
Ինչպես և պիեսում, Ռոզենկրանցն ու Գիլդենսթերնը այնպես են վարվում, կարծես չեն վերահսկում հանգամանքները։ Նրանք պարբերաբար տեղափոխվում են տեղից տեղ կամ ընկնում են իրավիճակների մեջ առանց իրենց ցանկության և կամքի, նույնիսկ առանց իմանալու (նավի դրվագը)։
Ծանոթագրություններ
Կատեգորիա:1990 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Բադի մուվի Կատեգորիա:Ամերիկյան դրամա ֆիլմեր Կատեգորիա:Ֆիլմեր թատրոնի մասին Կատեգորիա:Բրիտանական ֆենտեզի ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Շեքսպիրի ստեղծագործությունների էկրանավորումներ Կատեգորիա:1991 ֆիլմեր Կատեգորիա:Ամերիկյան կինոկատակերգություններ Կատեգորիա:Բրիտանական կինոկատակերգություններ Կատեգորիա:Պիեսների հիման վրա նկարահանված ամերիկյան ֆիլմեր
Օլյակ
Օլյակ, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 7 կմ հարավ-արևելք՝ Օլյակ Ներքին գյուղից 2.5 կմ հյուսիս-արևմուտք, իսկ Օլյակ Վերին գյուղից 3 կմ հյուսիս-արևելք ։
Ծանոթագրություններ
Կատեգորիա:Արևմտյան Հայաստանի գյուղեր
Միխայիլ Սվետլով
Միխայիլ Արկադևիչ Սվետլով (Михаил Аркадьевич Светлов, իսկական ազգանունը Շեյնկման, ), ռուս, խորհրդային բանաստեղծ և դրամատուրգ  ։ Լենինյան մրցանակի դափնեկիր (1967 թ., հետմահու)։
Ծնվել է չքավոր հրեայի ընտանիքում։ 1919 թվականից՝ կոմերիտական, 1920 թվականին՝ Եկատերինոսլավի 1-ին տերիտորիալ գնդի կամավոր հրաձիգ։ Սովորել է Մոսկվայի համալսարանում (1927-1928 թթ.)։ Առաջին ժողովածուներն են՝ «Ռելսեր» (1923 թ.), «Բանաստեղծություններ» (1924 թ.), «Արմատներ» (1925 թ.)։ Միխայիլովի ձիրքի ռոմանտիկական բնույթն ամբողջ ուժով դրսևորվել է քաղաքացիական կռիվներին նվիրված բանաստեղծություններում («Գրենադա», 1926 թ., «Բանֆակի սանուհուն», 1925 թ., «Հետախուզությունում», 1927 թ.)։ «Գիշերային հանդիպումներ» (1927 թ.) գրքում երգային-հերոսական բանաստեղծություններին փոխարինելու են գալիս նէպի ժամանակաշրջանի տագնապներն ու շփոթությունը արտացոլող բանաստեղծությունները, միաժամանակ խորանում են հեղափոխական ռոմանտիկայի վերաբերյալ հեղինակի ունեցած պատկերացումները։ 30-ական թվականներին Միխայիլը քիչ է հանդես եկել որպես քնարերգու։ Այդ ժամանակի լավագույն գործերից է «Երգ Կախովկայի մասին» (1935 թ., երաժշտությունը՝ Դունաևսկու) բանաստեղծությունը։ 1941-1945 թվականների Հայրենական մեծ պատերազմի տարիներին Սվետլովը եղել է «Կրասնայա զվեզդա» («Красная звезда») թերթի հատուկ թղթակիցը Լենինգրադյան ռազմաճակատում, ճակատային մի շարք թերթերի թղթակից։ Պատերազմական տարիների ստեղծագործություններից առանձնանում է «Իտալացին» (1943 թ.) բանաստեղծությունը՝ կառուցված որպես մտովի մենախոսություն, որը հաստատում է խաղաղության, մարդկանց եղբայրության երազանքը։ 50-ական թվականների կեսերից, զգալի ընդմիջումից հետո, Միխայիլը ստեղծագործական ուժերի հորդացում է ապրում։ «Հորիզոն» (1959 թ.) բանաստեղծությունների ժողովածուի և «Որսորդական տնակ» (1964 թ.) գրքի համար բնորոշ է ռոմանտիկական հանդիսավորությունից ու երգայնությունից բնական խոսակցականի անցնելը։ Ռոմանտիկայով ու քնարականությամբ է հատկանշվում նաև Սվետլովի դրամատուրգիան․ «Խուլ անկյուն» (բեմադրվել է 1935 թ.), «Հեքիաթ» (1939 թ.), «Քսան տարի անց» (1940 թ.), «Ցանկության հրվանդանը» (1940 թ., չի բեմադրվել), «Բրանդենբուրգյան դարպաս» (1946 թ.), «Ուրիշի երջանկությունը» (1953 թ.)։ Միխայիլովի բանաստեղծությունները թարգմանվել են շատ լեզուներով։ «Վերջին տարիների բանաստեղծություններ» գրքի համար նրան շնորհվել է լենինյան մրցանակ։ Պարգևատրվել է երեք շքանշանով։
Ծանոթագրություններ
Կատեգորիա:Խորհրդային տղամարդ գրողներ Կատեգորիա:Խորհրդային բանաստեղծներ Կատեգորիա:Մոսկվայի պետական համալսարանի շրջանավարտներ Կատեգորիա:Լենինյան մրցանակի դափնեկիրներ Կատեգորիա:Գրական կեղծանուններով հայտնի հեղինակներ Կատեգորիա:Նովոդևիչյան գերեզմանատանը թաղվածներ Կատեգորիա:Ռուս լրագրողներ Կատեգորիա:Խորհրդային լրագրողներ Կատեգորիա:20-րդ դարի տղամարդ գրողներ Կատեգորիա:Թոքի քաղցկեղից մահացածներ Կատեգորիա:20-րդ դարի ռուս բանաստեղծներ Կատեգորիա:Հրեա բանաստեղծներ Կատեգորիա:Խորհրդային դրամատուրգներ Կատեգորիա:Խորհրդային թարգմանիչներ Կատեգորիա:Խորհրդային սցենարիստներ Կատեգորիա:Խորհրդային գրողներ Կատեգորիա:Բանաստեղծներ այբբենական կարգով
(8679) Տինգստադ
Միջին հեռավորությունը Արեգակից կազմում է 3,030679 ա. մ., առավելագույնը մոտենում է 2,4862 ա. մ. հեռավորության վրա և հեռանում 3,5752 ա. մ. ։ Արեգակի շուրջ մեկ ամբողջական պտույտ է կատարում 1927,12 երկրային օրվա ընթացքում, իր ուղեծրով շարժվելով միջինում 0,186807 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,78° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:UESAC ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բադյոլ (Պեչորայի վտակ)
Բադյոլ (Бадъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափին՝ 903 կմ հեռավորության վրա։ Գետի երկարությունը կազմում է 14 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչորսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Կայան աշտարակ
Կայան աշտարակ (برج كيان), շինարարության ժամանակ հայտնի էր Անվերջության աշտարակ անվամբ, 75 հարկանի երկնաքեր Դուբայում։ Բարձրությունը 306 մետր է։ Աշտարակը նախագծել է Skidmore, Owings և Merrill SOM ճարտարապետական խումբը, որը նաև եղել է Դուբայի Բուրջ Խալիֆա և Չիկագոյի Թրամպ աշտարակների նախագծերի հեղինակը։ Այն բացվել է 2013 թվականի հունիսի 10-ին։ Աշտարակը աշխարհի ամենաբարձրահարկ կառույցն է, որն ունի 90 աստիճանի ոլորում։ Այս ռեկորդը գերազանցել է Շանհայի աշտարակը, որը բացվել է 2015 թվականի փետրվարին։ 2015 թվականի տվյալներով՝ Ասիայի ամենաբարձր շենքերի ցանկում 74-րդն է, իսկ աշխարհում՝ 94-րդը։
Ձևավորում
Երկնաքերի բարձրությունը կազմում է 307.3 մետր (ըստ այլ տվյալների՝ 303,9 մետր ), հիմքի խորությունը՝ 27 մետր։ Ունի 73 վերերկրյա և 7 ստորգետնյա հարկեր, 8 վերելակ, հինգհարկանի ստորգետնյա կայանատեղի՝ 610 ավտոմեքենաների համար, 495 էլիտար բնակարաններ, որոնց արժեքը 2-ից մինչև 3,5 միլիոն դիրհամ է ։ Բնակարանների 80 %-ը վաճառված է եղել մինչև շինարարության ավարտը։ Աշտարակը Skidmore, Owings & Merrill ճարտարապետական բյուրոյի նախագիծն է, պատերը հիմքից մինչև տանիք հավասարաչափ ոլորված են 90 °-ով, յուրաքանչյուր հարկը նախորդից՝ 1.2 °-ով ։ Կայան աշտարակի բնակարանները ձևավորված են փայտյա հատակներով, չինական սինթետիկ մարմարե սալիկներով և խոհանոցային պարագաներով։ Աշտարակի ետևում կա հինգհարկանի ավտոկայանատեղի ։ Աշտարակի բնակարանները կարելի է նաև վարձակալել հանգստյան օրերին կամ արձակուրդներին։
Պատմություն
Աշտարակի շինարարությունը սկսվել է 2006 թվականին։ 2007 թվականի փետրվարի 7-ին արհեստական ծոցի ջուրը լցվել է շինարարական հրապարակ՝ ողողելով հետագա երկնաքերի հիմքը։ Մոտ հարյուր աշխատողներ ժամանակին տարհանվել են 20 մետր խորությամբ փոսից, որտեղ ջուրն ամբողջությամն լցվել է չորս րոպեում ։ Այս միջադեպի պատճառով շենքի շինարարությունը հետաձգվել է մեկուկես տարով և վերսկսվել է 2008 թվականի հուլիսին։ 2013 թվականի հունիսի 10-ին տեղի է ունեցել Կայան աշտարակի հանդիսավոր բացումը։ Այդ պահից ի վեր՝ Կայանը համարվում է ամենաբարձր պտտված շինությունն աշխարհում՝ հետ թողնելով շվեդական Թուրնինգ Թորսո երկնաքերը։ Բացման ժամանակ սեփականատերը հայտարարել է «Անվերջության աշտարակ»-ի անվանափոխման մասին՝ Կայան աշտարակի՝ ասելով, որ ուզում է այս շինությանը տալ օրիգինալ անվանում, որից չկա աշխարհի ոչ մի ծայրում, իսկ «Անվերջություն» անվամբ աշտարակները մի քանիսն են ։
Նորվեգիայի գետեր
Նորվեգիայի գետերը ունեն մի շարք առանձնահատկություններ, որոնք պայմանավորված են Նորվեգիայի աշխարհագրական դիրքով։ Երկրի գետային ցանցը համեմատաբար խիտ է։ Գետերը հիմնականում լեռնային են, խորը՝ նեղ հովիտներով և մեծաթիվ ջրանկումներով։ Գետերը ջրառատ են ամբողջ տարին։ Գետերի սնումը հիմնականում ձնանձրևային է, հաճախ էլ գետերը սնվում են սառույցի հալոցքից։ Գետերը վարարում են գարնանը և ամռան սկզբին։ Որոշ գետերի վրա կան ջրվեժներ, որոնց բարձրությունը ի գերազանցում 600 մետրը
Նորվեգիայի գետերի ցանկը ըստ երկարության
Ստորև ներկայացված են Նորվեգիայի ամենաերկար գետերի ցանկը ։
Ծանոթագրություններ
Կատեգորիա:Նորվեգիայի գետեր
Քութայիսի պետական պատմական թանգարան
Քութայիսի Նիկո Բերձենիշվիլիի անվան պետական պատմական թանգարան,  Իմերեթի մարզի խոշորագույն պատմական թանգարանը, որը գտնվում է Քութայիսիում և Թբիլիսիի պետական թանգարանից հետո երկրորդ պատմական թանգարանն է Վրաստանում։
Պատմություն
Քութայիսի պատմաժողովրդագրական թանգարանի առաջին հավաքածուները տեղավորվել են Գրիգոլ Գվելիսանի թանգարանի կողմից ղեկավարվող տանը, դրանից հետո տեղափոխվել են Քութայիսի համալսարան։ Առաջին տնօրեններից է եղել Ջափարիձե Թրիֆոն Միխայիլովիչը։
Թանգարանը ձևավորվել է 1921 թվականին և տեղավորվել է Պուշկինի և Ծերեթելի փողոցների անկյունում գտնվող եռահարկ շենքում, որը Քութայիսիում կառուցվել էր մոտ 1894-1896 թվականներին Վրաստանի Ազգային բանկի համար ։
2005 թվականին վերակառուցվել է «Ոսկե Գանձ» սրահը, իսկ 2006 թվականին աշխատանքը ամբողջովին ավարտվել է, որի հետ կապված՝ զբոսաշրջիկների համար բաց տարածքների ընդհանուր մակերեսը կազմում է 802մ², ցուցադրության տարածքը` 365մ², ժամանակավոր ցուցահանդեսների համար շինությունը` 69մ², պահեստային տարածքը` 1840մ², վերականգնման շինությունը` 24մ², թանգարանային խանութը` 25մ²։
Թանգարանը հրատարակում է ամենամսյա «Khidi» («Կամուրջ») ամսագիրը, ինչպես նաև «Թանգարանային նորություններ» թերթը։ Ինչպես նաև հրատարակել է «Քութայիսյան հնագիտություն», «Ինչի մասին են խոսում թանգարանային ցուցանմուշները», «Գելատիի գանձերը», «Վրաստանի եկեղեցական գանձարանը», «Քութայիսի թանգարանային գրությունների նկարագրություն», «Քութայիսի թանգարանից անտիկ շրջանի նյութեր» պարբերականները ։
Ֆոնդեր
Թանգարանի ֆոնդերը ներկայումս կազմում են 190, 988 ցուցանմուշ, էքսպոզիցիաներում ներկայացված են պատմության առարկաներ՝ սկսած քարի և բրոնզի դարերից․ գրեթե ամբողջ արևմտյան Վրաստանում հնագիտական արշավների աշխատանքի արդյունքները, ինչպես նաև անտիկ շրջանի ու վաղ միջնադարի նշանակալի հավաքածուները։
Տղամարդու բրոնզե եզակի քանդակը հայտնաբերվել է Ֆերսաթի գյուղի մոտ, Գեգութիից բրոնզե աղջկա քանդակ։ Դրամագիտական հավաքածուից առանձնանաում է 5–րդ դարի ունիկումը՝ արծաթե կոլխիդական դիդրահման։ Ինչպես նաև ներկայացված է մ․թ․ա․ 5-3–րդ դարերի կոլխիդական դրահմաներ, Ալեքսանդր Մակեդոնացու նկարներով ստատերներ, Գեորգի III-ի, Թամարայի մետաղադրամները։ Թանգարանում պահպանվում են միջնադարի աշխատանքներ․ արծաթյա ստավրոտեկա և գրակալ (10–րդ դար), Քրիստոսի Ծննդյան և Հարության պատկերներ, Քրիստոսի սրբապատկերը Մոցամետից 11-12–րդ դարերի, 17-18–րդ դարերի ոսկե իրեր։ Ձեռագրերի ֆոնդում կա 800 գիրք՝ հիմնականում արևմտյան Վրաստանից։ Աստվածաշունչ (11–րդ դարի սկզբի), Հովհաննես Քսիլոֆիլիոնիսի ագիոգրաֆիկ հավաքածու–հինգհատորյակը, որը թարգմանվել է վրացերեն (11–րդ դար)։
Թանգարանում պահվում են 8 ձեռագիր «Դյուցազն վագրի կաշվով», Սուլխան-Սաբա Օրբելիանի ի ձեռագիրը և Վախթանգ VI–ի ստեղծագործությունները։
Ծանոթագրություններ
Կատեգորիա:Վրաստանի թանգարաններ Կատեգորիա:1921 հիմնադրված թանգարաններ Կատեգորիա:1922 հիմնադրված թանգարաններ
Իժուիի գավառ
Իժուիի գավառ (Microrregião de Ijuí)՝ գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Սեարա նահանգի հյուսիսարևմտյան մարզը։ Բնակչությունը կազմում է 183 142 մարդ, ըստ 2005 թվականի տվյալների։ Տարածքը կազմում է 5 100,402 կմ2։ Բնակչության խտությունը՝ 35,9 մարդ/կմ²։
Գավառի կազմ
Կատեգորիա:Բրազիլիայի գավառներ Կատեգորիա:Ռիու Գրանդի դու Սուլ նահանգի գավառներ
Ժորժ Վոլինսկի
Ժորժ Դավիդ Վոլինսկի (Վոլենսկի, Georges David Wolinski, ), ֆրանսիացի ծաղրանկարիչ, կոմիքսների հեղինակ։ Փարիզյան «Շառլի Էբդո» երգիծական ամսագրի նախկին աշխատակից։
Կենսագրություն
Ծնվել է Թունիս քաղաքում հրեական ընտանիքում։ Մոր` Լոլա Բեմբարոնի ընտանիքը Իտալիայից էր, հայրը՝ Զիգֆրիդ Վոլոնսկին ծնվել է Լեհաստանում։ Հայրը սպանվել է 1936 թվականին, ինչից հետո ընտանիքը արտագաղթել է Ֆրանսիա։ Բրիանսոն քաղաքում ավարտել է միջնակարգ դպրոցը։ Առաջին անգամ իր ստեղծագործությունները հրապարակվեցին 1958 թվականին «Rustica» ամսագրում ։ 1960 թվականին իր նկարները նկատվեցին François Cavanna-ում ինչից հետո, աշխատանքի ընդունվեց «Hara-Kiri» թերթի խմբագրությունում։ «Կարմիր մայիսի» (ձախերի ցույցերը 1968 թվականին) ժամանակ հիմնել է «L’Enragé» հրատարակչությունը։ 1970-ից մինչև 1981 թվականները եղել է «Շառլի Էբդոյի» խմբագիր։
Մահ
Սպանվել է 2015 թվականի հունվարի 7-ին Փարիզի Շառլե Էբդո թերթի շտաբ-բնակարանում հրաձգության հետևանքով ։
Արտաքին հղումներ
Կատեգորիա:Շառլի Էբդոյի հրաձգության զոհեր Կատեգորիա:Ֆրանսիայի ահաբեկչությունների զոհեր Կատեգորիա:20-րդ դարի նկարիչներ Կատեգորիա:Ֆրանսիացի ծաղրանկարիչներ
Կալիումի սուլֆիդ
Կալիումի սուլֆիդ, անօրգանական քիմիական միացություն՝ կալիումի և ծծմբի միջև։ Իրենից ներկայացնում է միացություն՝ K2S քիմիական բանաձևով։
Ֆիզիկական հատկություններ
Կալիումի սուլֆիդը իրենից ներկայացնում է խորանարդաձև բյուրեղացանց ունեցող անգույն բյուրեղ (a=0,739 նմ, Z=4)։ Լավ լուծվում է ջրում՝ հիդրոլիզի միջոցով։ Լուծվում է նաև սպիրտներում և գլիցերինում։ Առաջացնում է դի- և պետնահիդրատներ։
Քիմիական հատկություններ
կալիումի համար n=6։
Պիրոտեխնիկական գործում
Կալիումի սուլֆիդը առաջանում է վառոդի փոշին այրելով, որը օգտագործում են պիրոտեխնիկական էֆեկտներ ստանալու համար։
Ծանոթագրություններ
Կատեգորիա:Կալիումի սուլֆիդներ Կատեգորիա:Անօրգանական միացություններ
Յարեն (շրջան, Նաուրու)
Յարենը (անգլերեն՝ Yaren) Նաուրուի ամենամեծ շրջանն է, և չնայած նրան որ Նաուրուն պաշտոնական մայրաքաղաք չունի, Յարենը, հաճախ համարվում է այդպիսին։ Բնակչությունը կազմում է 1,100՝ 2003 թվականի տվյալներով։ Սահմանակից է երե շրջանների և Խաղաղ օվկիանոսին։ Մոկուա-Ուել փոքր լիճը գտնվում է Յարենում։
Յարենը գտնվում է Նաուրու կղզում ՝ մարջանային ատոլ, որը առաջացել է հրաբխային կոնի գագաթին։ Կլիման հասարակածային է, տաք և խոնավ։ Միջին ամսական ջերմաստիճանը մոտ 28 աստիճան է։ Տարեկան տեղումները կազմում են մոտ 2000 մմ։ Երաշտներ հաճախ են լինում, և որոշ տարիներին տեղումներ են հասնում մինչև 4500 մմ։ Ամենաթաց սեզոնը տևում է նոյեմբերից փետրվար, երբ գերակշռում են արևմտյան մուսոնները։ Բնական բուսականությունը ներկայացված է կոկոսի արմավենու, պանդանուսի, ֆիկուսի, դափնու և այլ տերևաթափ ծառերով։ Տարատեսակ թփեր նույնպես տարածված են։ Նաուրուի կենդանական աշխարհը աղքատ է։ Կաթնասուններից այստեղ հանդիպում են միայն առնետներ, սողուններից ՝ մողեսներից։ Բազմաթիվ թռչուններ և միջատներ կան:2011 թվականի մարդահամարի տվյալներով ՝ Յարենի բնակչությունը կազմում է 747 մարդ [1]: Շրջանի բնակիչների շրջանում գերակշռում են նաուրուացիները ՝ միկրոնեզիական ժողովուրդների խմբի ներկայացուցիչները։ Դրանք կազմում են բնակչության մոտավորապես 90% -ը։ Բացի այդ, Յարենում բնակվում է ներգաղթյալների մոտ 5% -ը Օվկիանիայի այլ կղզիներից, ինչպես նաև չինացիների 3% -ը, մնացածը եվրոպացիներ են։ Պաշտոնական լեզուներն են նաուրուերենը և անգլերենը։ Հավատացյալների ավելի քան 60% -ը բողոքական է, մնացածը ՝ կաթոլիկ:Յարենի շրջանի տարածքում առաջին եվրոպական բնակավայրերը հայտնվել են 1830-ականներին։ 1888-ին Յարենը մտավ Մարշալյան կղզիների գերմանական պրոտեկտորատի մաս, իսկ 1914-ից համատեղ ղեկավարում էին Մեծ Բրիտանիան, Ավստրալիան և Նոր Զելանդիան։ Երկրորդ համաշխարհային պատերազմի տարիներին ՝ 1942-1945 թվականներին, շրջանը գրավվեց ճապոնական զորքերի կողմից։ 1968-ին Նաուրու նահանգն անկախություն ձեռք բերեց, բայց Յարենը չհռչակվեց հանրապետության պաշտոնական մայրաքաղաք։ Մենենգ կոմսության հետ միասին, որտեղ գտնվում է նախագահական նստավայրը, այն դարձել է միայն Նաուրուի վարչական կենտրոնը:Քաղաքի միակ տեսարժան վայրերը ճապոնական զենքի երկու թանգարաններն են և բազմաթիվ բունկերներ և կապոններ, որոնք գոյատևել են Երկրորդ համաշխարհային պատերազմից ի վեր։ Կղզին բառացիորեն բոլոր կողմերից շրջապատված է խորտակված ինքնաթիռներով ու նավերով։ Քաղաքն ունի միջազգային օդանավակայան, ինչպես նաև փոքր ստորգետնյա լիճ Մոկուա Վել։
Կատեգորիա:Մայրաքաղաքներ Կատեգորիա:Օվկիանիայի երկրների մայրաքաղաքներ Կատեգորիա:Նաուրուի շրջաններ
Վլադիմիր Վդովիչենկով
Վլադիմիր Վդովիչենկով (օգոստոսի 13, 1971, Գուսև, Կալինինգրադի շրջան, ԽՍՀՄ), կինոյի և թատրոնի ռուս դերասան։ Ռուսաստանի Դաշնության արվեստի վաստակավոր գործիչ (2012) ։
Կենսագրություն
Վլադիմիր Վդովիչենկովը ծնվել է 1971 թվականի օգոստոսի 13-ին Կալինինգրադի շրջանի Գուսնև քաղաքում, որտեղ ապրել է մինչև դպրոցն ավարտելը։ Մանուկ հասակում զբաղվել է բռնցքամարտով ։1983 թվականին Վլադիմիրն ավարտել է Կրոնշտադի ծովագնացական դպրոցը և չորս տարի ծառայել Բալկանյան և Հյուսիսային նավատորմերում։ Սիրելով ֆիլմարվեստը՝ որոշել է ընդունվել Ռուսաստանի կինոմատոգրաֆիայի պետական համալսարան։].
Նախապատրաստական դասընթացների ժամանակ աշխատել է որպես մատուցող, հետո ադմինիստրատոր՝ ակումբ-ռեստորանում ։ 1997 թվականին ընդունվել է Ռուսաստանի կինոմատոգրաֆիայի պետական համալսարան, որն ավարտել է 2001 թվականին։ Դեռ ուսանող լինելով՝ նկարահանվել է ֆիլմում, երաժշտական և գովազդային հոլովակներում։ Նա չորրորդ կուրսում էր, երբ ռեժիսոր Ալեքսեյ Սիդորովը նրան է վստահում Բրիգադա հեռուստասերիալի գլխավոր դերերից մեկը։ Ֆիլի դերը նրան հանրահայտություն է բերում ։ Համալսարանն ավարտելուց հետո Վլադիմիրը ընդունվում է Մոսսովետի անվան թատրոնի թատերախումբ։ Բայց արդեն 2002 թվականից սկսում հանդես գալ Վախթանգովի անվան պետական ակադեմիական թատրոնում։
Դերեր թատրոնում
Վախթանգովի անվան պետական ակադեմիական թատրոն
Արտաքին հղումներ
Կատեգորիա:Ռուս դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Գուսև քաղաքում ծնվածներ Կատեգորիա:ՎԳԻԿ-ի շրջանավարտներ Կատեգորիա:Ե․ Վախթանգովի անվան թատրոնի անձինք Կատեգորիա:Ռուս կինոդերասաններ Կատեգորիա:Թատրոնի դերասաններ Կատեգորիա:Հեռուստատեսային դերասաններ Կատեգորիա:Ռուսաստանի Դաշնության վաստակավոր արտիստներ
Կոնդոր
Անդյան կոնդոր, ամերիկական գրիֆների խմբին պատկանող թռչուն, մենատիպային կոնդորների (Vutur) դասի միակ ժամանակակից ներկայացուցիչը։ Տարածված է Հարավային Ամերիկայի, Անդերի լեռների, Խաղաղօվկիանոսյան ափերի մոտ։ Հարավային կիսագնդի ամենամեծ, ամենախոշոր թռչունն է։
Անվան ծագումնաբանություն
1553 թվականին տրվում է առաջին նկարագրությունը եվրոպացիների և անդյան կոնդորի հանդիպման վերաբերյալ «Պերուի ժամանակագրությունը» գրքում, որը գրվել է Սիեսա դե Լեոնի կողմից։ Դեռևս վաղ ժամանակներից եվրոպացի ճանապարհորդները արձանագրում էին, որ այս թռչուններին է միայն հաջողվում հասնել Անդերի բարձր գագաթները։ Ճանապարհորդներից մեկը՝ Գումոլդտ անունով, տեսել է, թե ինչպես է կոնդորը սավառնում ծովի մակարդակից 7000 մետր բարձրության վրա, և տվել է այդ տեսարանի հիասքանչ նկարագրությունը  ։ Kúntur  անվանումը գալիս է կեչուա լեզվից։ Կեչուա լեզվի բառարանում Դիեգո Գոնսալեսա Օլգինան (1608 թ.) տալիս է հետևյալ անվանումները ։
Համակարգված
Կենդանաբանական գրականության մեջ անդյան կոնդորը առաջին անգամ հիշատակվում է Կարլ Լինեի կողմից 1758 թվականին, «Համակարգային բնություն» աշխատության տասներորդ հատորի մեջ։ Այդ աշխատության մեջ անդյան կոնդորը հիշատակվում է որպես Vultur gryphus, որը գիտական գրականության մեջ օգտագործվում է մինչ օրս ։ Երկրների անվանումներով որտեղ նա բնակվում է, նրան անվանում են նաև արգենտինական, բոլիվիական, չիլիական, պերուական, էկվադորական, կոլումբիական կոնդոր։ Vultur (սկզբնական voltur) լատիներենից թարգմանաբար նշանակում է գրիֆ, անգղ, գիշատիչ ։ «կոնդոր» անվանումը բոլոր եվրոպական լեզուներում հնչում է նույն ձև, այն փոխառություն է հին կեչուա լեզվից, որով ներկայումս խոսում են հարավային Ամերիկայի շատ բնակիչներ ։ Gryphus բառը փոխառություն է γρυπός «արծվաքիթ, կորաքիթ »: Ճշգրիտ համակարգված կարգավիճակ այս պահին անդյան կոնդորը չունի։ Կա առանձին կոնսենսուս, որ անդյան կոնդորը պատկանում է ամերիկական գրիֆների կամ անգղների դասին, որտեղ բացի անդյան կոնդորից մտնում է նաև 6 ժամանակակից տեսակներ ։ Վերջին ժամանակներում որոշ օրինտոլոգներ մոլեկուլային հետազոտությունների արդյունքում եկան այն եզրահանգմանը, որ ամերիկական գրիֆներին ամենամոտ ազգականները արագիլներն են, այդ պատճառով նրանց դասում են նաև արագիլանմանների դասին ։ Վերջապես որոշ հետազոտողներ անդյան կոնդորներին դասեցին առանձին դասակարգով, որը կոչվում է Cathartiformes : Հարավամերիկյան կոմիտետը ( The South American Classification Committee) դեռևս չունի հստակ եզրահանգում, թե որ դասին է պատկանում կոնդորը, բայց ընդունում է նաև այն, որ նրանք պատկանում են կամ Falconiformes դասին, կամ Cathartiformes  դասին ։
Անդյան կոնդորը, Vultur տեսակի միակ ներկայացուցիչն է, որը պահպանվել է մինչ օրս որոշ ժամանակ առաջ դրանց դասին էր պատկանում նաև կալիֆոռնիական կոնդորը (Gymnogyps californianus) :
Նկարագրություն
Անդյան կոնդորը հարավային կիսագնդի ամենախոշոր թռչունն է համարվում։ Չնայած դրան, նրա երկարությունը գլխից մինչև պոչ 5 սանտիմետրով ավելի կարճ է, քան կալիֆորնիական կոնդորինը, սակայն թևերի բացվածքով (274-310 см) նա գերազանցում է իր մոտիկ բարեկամին ։ Արուների քաշը միջինը կազմում է 11-15 կիլոգրամ, իսկ էգերնը՝ 7,5-11 կիլոգրամ ։
Կոնդորի գունավորումը շատ արտահայտիչ է։ Փետուրները համարյա ամբողջությամբ փայլուն սև է, բացառություն է կազմում գլխի և վզի շրջան։ Հանդիպում են նաև սպիտակ փետրավորներ, որոնք առկա են ավելի հասուն առանձնյակների մոտ։ Գլխի և կոկորդի մոտակայքում գրեթե ամբողջովին բացակայում է կաշին, գլխի և կոկորդի մոտակայքը ունի տարբեր երանգներ սկսած վարդագույնից վերջացրած կարմրամանուշակագույնով։ կոնդորները անընդհատ խնամում են իրենց կոկորդը և գլուխը՝ մաքրում են այն փետուրներից ։ Կարծիք կա, որ նրանց վզակողմյան ճաղատությունը հիգիենիկ հարմարվածություն է, որի արդյունքում կաշին ավելի լավ է մաքրվում ուլտրամանուշակագույն ճառագայթների առկայությամբ բարձրալեռնային շրջաններում ։ Գլխի վերևային շրջանը մի փոքր տափակ է։ Արուների գլուխը զարդարված է մուգ կարմիր մսային հատվածով, իսկ վզի կաշին խորշոմապատ է այնպես, որ նման է զարդարանքի ։
Տարածում
Անդյան կոնդորը տարածված է հարավային Ամերիկայի Անդյան լեռներում։ Արիալի հյուսիսային սահմանը անցնում է Վենեսուելայով և Կոլումբիայով, բայց այս երկրներում կոնդորը եզակի թռչուն է ։ Անդյան կոնդորը տարածված է նաև Պերուի, Էկվադորի, Չիլիի, Բոլիվիայի լեռնային շրջաններում, ինչպես նաև արևմտյան Արգենտինայից մինչև կրակոտ հողեր ։ Արիալի հյուսիսային հատվածներում անդյան կոնդորը հանդիպում է ծովի մակարդակից 3000-5000 մետր բարձրության վրա, իսկ հարավային արիալում հանդիպում են նաև նախալեռնային սարահարթերում ։ 19-րդ դարի սկզբին կոնդորների տարածումը ավելի լայն էր և նրանք բնակվում էին ամբողջ բարձրալեռնային գոտիներում և շղթաներում սկսած Վենեսուելայից վերջացրած մայրցամաքի ավարտով, սակայն վերջին ժամանակներում մարդու գործունեության հետևանքով նրանց թիվը խստորեն նվազել է։ Նրանք բնակվում են նաև Ալպյան լեռներում մոտավորապես 5000 մետր բարձրության վրա ծովի մակարդակից, այն իր մեջ է ներառում ազատ տարածություն, պատված խոտով և հարմար տեսանելիության համար բարձրադիր վայրերից, այդպիսի տեղերից մեկը Պարամոյի անանտառ հարթասարային հատվածն է Անդերում ։ Հաճախ կոնդորները իջնում են հարթավայրային շրջաններ, Բոլիվիայի արևելք, Բրազիլիայի հարավ արևմուտք, ինչպես նաև նրանք իջնում են Չիլիի, Պերուի և Պատագոնիայի անապատներ։
Սնունդ
Անդյան կոնդորների սնման հիմնական բաղադրիչը լեշն է, նրանք լեշակերներ են։ Կերակուրի փնտրտուքներով կոնդորները հաճախ ճանապարհորդում են հեռավոր վայրեր, թռչելով մինչև 200 կիլոմետր ։ Ծովից հեռու նրանք նախընտրում են սնվել խոշոր կենդանիների մնացորդներով ինչպիսիք են՝ գուանակոների, կովերի, եղնիկների մնացորդները, որոնք մահացել են կամ սեփական մահով, կամ նրանք դարձել են պումայի կամ այլ գիշատչի զոհ։ Ծովափերում սնվում են ծովային կաթնասունների մսեղիքներով։ Ինչպես նաև նրանք քանդում են գաղութային թռչունների բները և սնվում են նրանց ձվերով և հարձակվում են ձագերի վրա ։ Կերակուրի փնտրտուքների համար նրանք օգտագործում են իրենց հիասքանչ տեսողությունը ։ Բացի կերակուրի փնտրտուքներից նրանք հետևում են նաև մյուս թռչունների շարժին, մասնավորապես ամերիկական գրիֆներին և փոքր դեղնագլուխ կատարտներին ։ Փոքր դեղնագլուխ կատարտների հետ նրանց մոտ առաջացել է այսպես կոչված սիմբիոզ կամ փոխշահավետ գոյատևում։ Կատարտներն ունեն շատ սուր հոտառություն և նրանք ունակ են հեռվից զգալ էթիլմերկապտանի (առաջին աստիճանի փթման գազ) հոտը, որը չի թողնում բացել խոշոր զոհերի մաշկը, ինչը հաջողվում է անդյան կոնդորներին ։ կոնդորները կարող են մնալ առանց կերակուր մի քանի օր, սակայն հետո նրանք կարող են ուտել միանգամից մի քանի կիլոգրամ միս։ Հաճախ լիուլի հացկերույթից հետո նրանք չեն կարողանում բարձրանալ օդ։ Այն պատճառով, որ կոնդորների ոտքերի կառուցվածքը թույլ չի տալիս նրանց զոհին տեղափոխել մի վայրից մյուսը, նրանք սնվում են զոհով այնտեղ, որտեղ գտել են նրան ։ Ինչպես մնացած լեշակերները, այնպես էլ կոնդորները մեծ դեր են խաղում էկոհամակարգի բալանսի պահպանմանը, նվազեցնելով ինֆեկցիաների տարածման վտանգը։ Այն տեղամասերում, որտեղ կոնդորների քանակը կրճատվել է, ավելացել է ինֆեկցիաները և մարդկանց ու կենդանիների համար վտանգավոր հիվանդությունների ցուցանիշը ։
Բազմացում
Սեռական հասունացումը երիտասարդ կոնդորների համար սկսվում է բավականին ուշ թռչունների համար՝ 5 կամ 6 տարեկանում ։ Նրանք ապրում են բավականին երկար՝ մինչև 50 տարեկան, իսկ զույգին պահում են մինչև կյանքի ավարտը ։ Խնամման ժամանակ արուների մոտ մաշկը գլխի հատվածում ուռչում է և տեսանելիորեն փոխում է իր գույնը՝ բաց վարդագույնից դառնալով մուգ դեղին ։ Մոտենալով էգին նա ուռցնում և երկարացնում է վիզը, դուրս է գցում կուրծքը և սկսում է ֆշշալ ։ Դրանից հետո նա ուղղում է թևերը և այդ դիրքում կագնում է էգի առաջ ու ճտտացնում է լեզվով ։
Եվս մի ծիսակատարությունը կայանում է առանձնահատուկ պարի մեջ, երբ թռչունը ցատկոտելով, երբեմն թևերը բացելով ֆշշում է և փնչացնում ։ Որպես կանոն կոնդորները իրենց բույնն են դնում ծովի մակարդակից 3000-5000 մետր բարձրություն ունեցող սարերում ։ Բները դրվում է ժայռային ճեղքերում, դժվարամատճելի վայրերում։ Որպես կանոն նրանց բները պատրաստված է լինում ճյուղային փռոցից։ Պերուի ծովափի երկայնությամբ որտեղ կան առանձին ժայռեր, ձվերը դնում են առանց փռոցի գլաքարի ճեղքերի թեքություններում ։ կոնդորները բազմանում են երկու տարին մեկ՝ փետրվար, մարտ ամիսներին։ Բնում լինում է մեկ-երկու սպիտակակապտավուն ձու 280 գրամ քաշով և 75-100 միլիմետր երկարությամբ։ Ինկուբացիոն շրջանը կազմում է 54-58 օր, ձու տաքացնում են երկու ծնողները ։ Ձվի հետ ինչ-որ բան պատահելու դեպքում էգը շտապում է դրա փոխարեն դնել նորը։
Նոր դուրս եկած ձագերը պատված են խիտ գորշ աղվամազերով, որը պահապանվում է մինչև նրանց մեծ թռչունի չափերին հասնելը։ Նկատելի է, որ թռչունները ծնողների տեղ ընդունում են յուրաքանչյուր առարկա, որոնք նրանք տեսել են ձվից դուրս գալուց անմիջապես հետո, այդ պատճառով անազատության մեջ բազմացող կոնդորների բների մոտ դրվում է հասուն կոնդորի պլաստիկ մանիկեն, որը հետագայում նրան կօգնի հարմարվել, ադապտացվել վայրի բնության պայմաններին ։ Ձագի կերակրությամբ զբաղվում են երկու ծնողները։ Թռչելու ունակությունը կոնդորների մոտ հայտնվում է 6 ամսական հասակում, սակայն երկու տարի նրանք մնում են ծնողների հետ (մինչև մյուս բազմացման շրջանը) ։ կոնդորների մեծ խմբային բազմության մոտ լավ զարգացած է սոցիալական կառուցվածքը, որտեղ մեծերը որպես կանոն իշխում են փոքրերին, իսկ արուները էգերին ։
Դերը մշակույթում
Անդյան ժողովուրդների մշակույթի մեջ այս թռչունը մեծ դեր է խաղում ։ Այս թռչունը հիշատակվում է դեռևս մեր թվարկությունից 2,5 հազար տարի առաջվանից, որտեղ պատկերվում է անձավային նկարներում ։ Հնդկացիական ցեղերի միֆոլոգիայի մեջ կար տեսակետ ըստ որի, անդյան կոնդորը ասոցացվում էր արևի աստծո հետ, և նրանք համարվում էին երկնային աշխարհի կառավարիչներ ։ Տեղի շատ ցեղերի համար անդյան կոնդորը ուժի, առողջության հետ է ասոցացվում և շատերը կարծում են, որ կոնդորի ոսկրերը և այլ օրգաններ ունեն բուժիչ հատկություն։ Ցավոք, երբեմն այդ հավատը և ինչ-որ կասկածելի դեղ պատրաստելու ցանկությունը տանում է կոնդորների մասսայական ոչնչացմանը ։
Սիմվոլիկա և հերալդիկա
Անդյան կոնդորը համարվում է Արգենտինայի, Պերուի, Բոլիվիայի, Չիլիի, Կոլումբիայի, էկվադորի խորհրդանիշը։ Վերջին 4 երկրներում կոնդորը համարվում է ազգային թռչուն ։
Ծանոթագրություններ
Կատեգորիա:Ճուռակներ
(222) Լյուցիա
(222) Լյուցիա (Lucia), աստերոիդ աստերոիդների հիմնական գոտում։ Հայտնաբերվել է 1882 թվականի փետրվարի 9-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 3,135201 ա. մ., առավելագույնը մոտենում է 2,7046 ա. մ. հեռավորության վրա և հեռանում 3,5658 ա. մ., իսկ Երկրի ուղեծրին Լյուցիա աստերոիդը նվազագույնը մոտենում է 1,6903 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2027,67 երկրային օրվա ընթացքում, իր ուղեծրով շարժվելով միջինում 0,177544 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,16° անկյուն։
Լյուցիա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։ Ըստ Տոլենի սպեկտրալ դասակարգման պատկանում է B դասին ։